open-index/open-wikipedia-markdown huggingface dataset:
Michael J. Behe

**Michael J. Behe** (født 18. januar 1952 i Altoona i Pennsylvania i USA) er en amerikansk professor ved Lehigh University, biokjemiker og forfatter, og er særlig kjent som talsmann for intelligent design.

## Utdannelse og virke
Behe vokste opp i Harrisburg i Pennsylvania. Han studerte kjemi ved Drexel University i Philadelphia, der han tok graden *Bachelor of Science* i 1974. I 1978 tok han doktorgrad ved University of Pennsylvania i biokjemi med et forskningsarbeid om siclecellenanemi. Fra 1978 til 1982 arbeidet han ved National Institute of Health med forskning på DNA-strukturen. Fra 1982 til 1985 var han amanuensis i kjemi ved Queens College i New York City. 

Behe ble så i 1985 professor i biokjemi ved Lehigh University i Bethlehem i Pennsylvania i USA, der han fremdeles arbeider (2007).

Han er kjent for å forfekte det syn at livet inneholder en rekke biokjemiske strukturer som er ureduserbart komplekse, og som derfor ikke kan ha blitt frambrakt ved gradvis evolusjon slik neodarwinismen hevder. 

Behe hadde sitt gjennombrudd i almenheten med boken «Darwin’s Black Box: The Biochemical Challenge to Evolution» i 1996

## Motbør
Behes påstander om ureduserbar kompleksitet i essensielle cellestrukturer har blitt avvist av tilhengere av evolusjonsteorien, og hans egen biologiavdeling på Lehigh University har kommet med en felles uttalelse der den tar avstand fra Behes kontroversielle syn samt intelligent design.

## Publikasjoner
### Bøker
* *[[Darwin's Black Box]]*. Free Press, 1996. ISBN 0-684-83493-6
* *[[The Edge of Evolution]]*. Free Press, juni 2007. ISBN 0-7432-9620-6
* *Science and Evidence for Design in the Universe (Proceedings of the Wethersfield Institute)*, September 25, 1999. ISBN 0-89870-809-5 

### Videoer
* *Intelligent Design: From the Big Bang to Irreducible Complexity* 
* *Unlocking the Mystery of Life* 
* *Irreducible Complexity: The Biochemical Challenge to Darwinian Theory*
* *Where Does the Evidence Lead?*

## Referanser


## Eksterne lenker
* Behes Homepage ved Lehigh University (engelsk)
* Liste over Behes Online-artikler om Intelligent Design (engelsk)
Peter Chanel

**Peter (eg. Pierre) Chanel** (født 12. juli 1803 i Cuet i Frankrike, død 28. april 1841 på Futuna) var en katolsk prest, misjonær og helgen.

Etter at han ble presteviet 1827, var han kapellan i Ambérieu og sogneprest på Crozet. 1831 sluttet han seg til det unge samfunnet Maristene og ble lærer i Belley.

1836 reiste han som misjonær til Stillehavet og virket på Futuna, men oppnådde ingen særlig suksess. Da kongens sønn ville bli døpt, så kongen Niuliki sin autoritet truet og påla sin svigersønn Musumusu å drepe Chanel.

Peter Chanel ble helligkåret 1954, og han er Oseanias skytshelgen.

Hans minnedag er den 28. april.

## Referanser


## Eksterne lenker
* Biografi ved Katolsk.no
Arbëreshë

**Arbëreshë** er en etnisk og språklig albansk minoritet som bor i den sørlige delen av Italia, særlig i regionene av Puglia, Basilicata, Molise, Calabria og på øya Sicilia. 

## Historie
De er etterkommere av albanere som flyktet fra Albania mellom 1400- og 1700-tallet fra okkupasjonen og undertrykkelsen av Albania og Balkan av osmaner. De utgjør mellom  og  mennesker. De utgjorde i 1976 rundt  innbyggere i Italia, men mange av dem er idag fullstendig integrert i det italienske samfunnet. Det fortsatt mange arbëreshëne som behersker gammelt albansk, dialekten som kalles arbërisht.

Arbëreshë-landsbyene har to navn, et albansk, og et italiensk, for eksempel Piana degli albanesi (italiensk)/ Hora e Arbëreshëvet (arbërisht), Santa Cristina Gela (ärberesh: Sëndahstina), og Contessa Entellina (arbereshe-albansk: Kundisa). Albanernes nasjonalhelt Gjergj Kastriot Skanderbeg, som levde da disse albanerne forlot Albania, var og er en samlingsfigur og ble en del av den opphavsfortellingen som den første generasjonen formidlet videre til sine barn og barnebarn. Flertallet av arberesherne er katolikker, men det fins også kristne ortodokse.

## Galleri

Fil:Typical Arbëreshë female costumes.jpg|Typiske arbëreshë-kostymer for kvinner
Fil:Frascineto Arbëreshë costume13.png|
Fil:Arbëreshë costume (Cerzeto)02.png|
Fil:Arbëreshë costume (San Basile)03.png|
Fil:San Marzano di San Giuseppe Arbëreshë costume05.png|
Fil:Piana degli Albanesi.jpg|Arbëreshë-landsbyen Piana degli Albanesi
Fil:Civita (Çifti) (CS). (4).jpg|
Fil:Cost trad pianadeglialbanesi.jpg|
Fil:Albanian-dialects.svg|Arbëreshë-språket kommer fra dialeken tosk.
Fil:Civita (Çifti) (CS)..jpg|Statue av nasjonalhelten Skanderbeg.
Fil:Piana degli Albanesi (PA) - segnali stradali bilingui - 02.jpg|Veiskilt på italiensk og arbëreshë.


## Kjente arbëreshë-folk
Francesco Crispi, tidligere italiensk statsminister i periodene 1887–1891 og 1893–1896.

## Referanser


## Eksterne lenker
* Arbëreshë hos *DMOZ*
* Albanian, Arbëreshë i *Ethnologue Languages of the World*
* Jemi.it, den arbërisht nettportal
* Arbitalia Shtëpia e Arbëreshëvet të Italisë / Hjemmet til albanere i Italia
Gjøviks Blad

***Gjøviks Blad*** er ei gratisavis med fulldistribusjon til alle husstander og bedrifter i Gjøvik kommune. Navnet er hentet fra lokalavisa med samme navn, som utkom i Gjøvik i perioden 1877–1920. Denne avisa gikk senere inn i *[[Samhold/Velgeren]]*, som avviklet driften i 1998.

*Nye Gjøviks Blad* ble etablert i 2002. Opplaget er ca. 14 200 eksemplarer. *Gjøviks Blad* er eid av *[[Totens blad|Totens Blad]]*. Ansvarlig redaktør siden 2002 er Jon Olav Andersen.

## Eksterne lenker
*
TTL

**TTL** er en forkortelse som kan vise til:

*Den tidligere utdanningsinstitusjonen Trondhjems Tekniske Læreanstalt
*Tvedestrand tverrpolitiske liste, ei lokal kommunevalgliste
*Through-the-lens, en målemetode for kameraer.
*Time to live, en mekanisme som begrenser levetiden til dataene i en datamaskin eller i et datanettverk
*Transistor-transistor logic, en type integerte kretser.
Kvæfjordkake

**Kvæfjordkake** er en kake med marengs, vaniljekrem og mandler, og kalles også ofte for «**Verdens beste**».

Kaka ble i september 2002 kåret til Norges nasjonalkake av Nitimens lyttere. I kåringen deltok også marsipankake, gulrotkake, kransekake og sjokoladekake.

Opprinnelsen til kaka er kongekake, som kvæfjærdingen Hulda Ottestad kjøpte oppskrift på midt på 1930-tallet. Sammen med søsteren drev hun Café Alliance i Harstad, og kjøpte derfor to kakeoppskrifter for 200 kroner. Oppskriften på kongekake ble modifisert, blant annet med færre mandler, som var en dyr vare. Kaka fikk så navnet kvæfjordkake.

Kvæfjordkaka har en egen venneforening kalt Kvæfjordkakas venner. Foreninga arbeider for å promotere kaka, men også for å sette fokus på verdiskaping i distrikter.

## Referanser


## Eksterne lenker
* 
* Kvæfjordkakas venner
* Oppskrift på Kvæfjordkake fra Opplysningskontoret for brød og korn.
Through-the-lens

**Through-the-lens** (engelsk: «gjennom objektivet») er ulike former for teknologi knytta til kameraer. Prinsippet går ut på at måling av avstand til motivet, fargetemperatur og lysintensitet foretas gjennom objektivet. Metoden gir mer nøyaktige resultater fordi det er det lyset som har passert objektivet og som faller inn på filmen eller bildebrikka som måles. TTL kan f.eks. omfatte kameraets autofokus, hvitbalanse og blitz.

## TTL-blitz
TTL-blitz måler blitzlyset gjennom objektivet. Dette skjer ved at ei fotocelle inne i kameraet som er retta mot filmen eller sensoren (bildebrikka), måler refleksen av det blitzlyset som faller inn på bildeplanet. Når filmen/brikka har mottatt tilstrekkelig lys, sendes et signal til blitzen, som slukkes.
Elisabeth av Bøhmen

**Elisabeth av Bøhmen** (født 19. august 1596 på Falkland Palace, Fifeshire, Skottland som **Elisabeth Stuart**, død 13. februar 1662 i Westminster, London) var den eneste overlevende datteren av Jakob VI av Skottland (senere Jakob I av England, og Irland) og Anne av Danmark. Hun var barnebarn av Maria Stuart og søster av Karl I av England. På grunn av sin skjønnhet og popularitet ble hun kalt «Storbritannias perle», «Englands rose» og «hjertenes dronning». Hun var gift med Friedrich V av Pfalz, som kortvarig (en vinter) var konge av Bøhmen. Hun blir derfor kalt «vinterdronningen».

Hennes datter Sophia av Hannover var gift med kurfyrst Ernst August av Hannover. Gjennom Elisabeth Stuarts krav på den britiske tronen kom huset Hannover på tronen i Storbritannia.

## Etterkommere
Friedrich V og Elisabeth hadde tretten barn
*Heinrich Friedrich, arveprins av Pfalz (1614–1629, druknet)
*Karl I. Ludwig, kurfyrste av Pfalz (1618–1680)
*Elisabeth, (1619–1680), fra 1667 abbedisse av Herford
*Ruprecht der Kavalier (1619–1682), hertug av Cumberland, britisk generalissimus og admiral
*Moritz (1621–1652)
*Louise Maria (Luise-Hollandine) (1622–1709), fra 1664 abbedisse i Maubuisson i Frankrike)
*Ludwig (1623–1623)
*Eduard (1624–1663), pfalzgreve og hertug av Pfalz-Simmern
*Henriette Marie (1626–1651)
*Philipp (1627–1650, falt)
*Charlotte (1628–1631)
*Sophie (1630–1714), kurfyrstinne av Hannover, arving til den britiske  tronen. Gift med kurfyrst Ernst August av Hannoer
*Gustav Adolf (1632–1641)

## Referanser


## Litteratur
*Miß Benger: *Memoirs of Elizabeth Stuart, queen of Bohemia* (London 1825).

## Eksterne lenker
*
Vincent (film)

***Vincent*** er en animert kortfilm laget av Tim Burton i 1982. Den handler om den syv år gamle Vincent Malloy, som ønsker å være akkurat som den amerikanske skuespilleren Vincent Price (som er kjent som en mester av det makabre). I filmen ser vi unge Vincent som går rundt og stadig fantaserer om at han befinner seg i Vincent Price-filmer. Filmen har ingen dialoger mellom folk, men historien forklares av en forteller. Fortelleren er  Vincent Price selv, og fortellingen er et dikt skrevet av Tim Burton. Det blir stadig referert til Vincent Price-filmer, eks: «Vincent doesn't mind living with his sister, mother and cat, though he'd rather shared a home with spiders and bats» eller «Vincent's always nice when his aunt comes to see him, but imaging dipping her in wax for his wax museum». Filmen inneholder også mange referanser til Edgar Allan Poes diktning, og det siteres fra det makabre diktet «The Raven».

## Eksterne lenker
*
Humanistprisen

**Humanistprisen** utdeles av Human-Etisk Forbund. Prisen utdeles til  «en enkeltperson, gruppe eller organisasjon som har bidratt til å fremme humanistiske idealer og prinsipper i FNs menneskerettighetserklæring.» 

Prisen består (per 2024) av 100&nbsp;000 kroner og et diplom.

Den tidligere Humanistisk kulturpris ble fra 2009 slått sammen med Humanistprisen. 

## Prisvinnere

## Referanser

## Eksterne lenker
*
Sophia av Hannover

**Sophia av Hannover** (født 14. oktober 1630 i Haag, død 8. juni 1714 på Schloss Herrenhausen, Hannover) var datter av Friedrich V av Pfalz, «vinterkongen» av Bøhmen, av huset Wittelsbach, og Elisabeth Stuart. Hun var gift med kurfyrst Ernst August av Hannover, og ble kjent som den «store kurfyrstinnen». Gjennom sin mor var hun barnebarn av Jakob VI av Skottland / Jakob I av England og Irland og hadde et krav på den britiske tronen, og som følge av den britiske *[[Act of Settlement]]*, som utelukket katolikker, ble hun den første i arvefølgen. Dersom hun ikke hadde dødd noen uker før Anne av Storbritannia, hadde hun blitt britisk dronning. Selv om hun var eldre enn Anne, hadde hun bedre helse og det ble alminnelig antatt at hun ville bli Storbritannias neste dronning. Isteden kom hennes sønn Georg Ludwig og dermed huset Hannover på tronen i Storbritannia. Alle personer i arvefølgen til den britiske tronen nedstammer derfor fra Sophia av Hannover og ethvert krav på tronen går tilbake til henne.

Sophias datter, Sophie Charlotte, ble gift med Fredrik I av Preussen.

Sophia var en venn og beundrer av filosofen Gottfried Leibniz da han var knyttet til hoffet i Braunschweig fra 1676 til sin død i 1716. Vennskapet resulterte i en omfattende korrespondanse, som ble publisert i det 19. århundre, og viste at Sophia var en svært intelligent og nysgjerrig kvinne.

Sophia satte igang omfattende arbeider med slottshaven i Herrenhausen, og døde der mens hun gikk en aftentur.

## Referanser


## Litteratur
*Klopp, Onno, red., 1973 (1873). *Correspondenz von Leibniz mit der Prinzessin Sophie*. Hildesheim: Georg Olms. In French.
Karsten Johannessen

:*For Viking-spilleren med samme navn, se [[Karsten «Massa» Johannessen]].* 

**Karsten Johannessen** (født 30. november 1925, død 16. desember 2018) var en norsk fotballspiller og -trener.

Johannessen er kjent som fotballklubben s mest markante trener gjennom tidene. Han var hovedtrener for klubben i ni ulike perioder, 1954–1955, 1957, 1961, 1967, 1971–1974, 1978–1981, 1985, 1987–1989 og i 1996. Totalt var han trener for Start i 18 sesonger – en karriere som strakk seg over 42 år. Høydepunktene er Starts to eneste gullmedaljer i Eliteserien, i  og .

Han var også spiller på Start i etterkrigstiden. Han debuterte 19 år gammel i 1945, få måneder etter at han slapp ut av fangenskap på Grini.

I 1981 ble han utnevnt til æresmedlem av IK Start. Den 20. juni 2011 ble han tildelt Kongens fortjenstmedalje i sølv for sin innsats for fotballen på Sørlandet.

Utover fotballen ble Johannessen medlem av partiet Demokratene og var medlem av Kristiansand bystyre for Fremskrittspartiet. I 2009 ble han styremedlem i Stiftelsen Arkivet i Kristiansand.

## Referanser
Freden i Utrecht

:*Må ikke forveksles med [[freden i Utrecht (1474)]]*

**Freden i Utrecht** var en rekke med fredsavtaler, framfor ett dokument, signert i Utrecht i 1713 av de krigførende maktene som førte til at den spanske arvefølgekrig ble avsluttet. Avtalene som ble inngått mellom flere europeiske stater, inkludert Spania, Storbritannia, Frankrike, Portugal, Savoie, og republikken Nederlandene i mars og april 1713 førte til at krigen, som begynte i 1701, ble avsluttet i 1715.

Avtalene som ble inngått mellom representanter av Ludvig XIV av Frankrike og hans barnebarn Filip V av Spania på den ene siden, og representantene til Anne av Storbritannia, Viktor Amadeus II av Sardinia, Johan V av Portugal og republikken Nederlandene på den andre siden. De markerte slutten på de franske ambisjonene om et hegemoni i Europa, uttrykt i krigene til Ludvig XIV, og bevart i det europeiske systemet basert på maktbalanse.

Blant de konkrete resultatene var blant annet at Savoie mottok Sicilia og deler av hertugdømmet Milano, mens Karl VI av Det tysk-romerske rike mottok de spanske Nederlandene, kongedømmet Napoli, Sardinia, og deler av hertugdømmet Milano. Spania avga Gibraltar og Menorca til Storbritannia. I Nord-Amerika avga Frankrike til Storbritannia lands krav på Newfoundland og Hudson's Bay Companys områder i Rupert's Land.

## Se også
* Freden i Utrecht, 1713 (farvetrykk)

## Referanser
Hop skole (Askøy)

**Hop skole** er en kommunal barneskole med syv klassetrinn. Den er lokalisert på Ask som ligger på østsiden av Askøy utenfor Bergen i Vestland fylke.

Hop skole var Askøys første skolehus som ble tatt i bruk i 1871. Etter den nye skoleloven som trådte i kraft i 1860, skulle omgangsskolene avskaffes og erstattes med permanente skolehus. Den siste omgangsskolen på Ask holdt til i et lite steinhus på Frydenlund. I et vedtak fra 1864 ble det klart at det skulle benyttes et eget skolehus. Til dette avså Gerhard Mowinckel en tomt og i 1871 var skolehuset klar til bruk.

Skolen heter Hop skole fordi den ble bygget noen få meter innenfor Hop hovedgård, like sørøst for Ask kirke. I 1959 ble den gamle skolebygningen revet. Deretter ble bygget satt opp igjen noen hundre meter lenger nord, ved Askebakken. Det lokale Husmorlaget hadde kjøpt bygget og de utførte flyttingen. Huset fikk dermed navnet Husmortun etter dette.

Den 27. juni 1959 ble nye Hop skole innviet (kalt Gamleskolen). Det gamle asketreet på skoleplassen ble tatt vare på. (Asketreet blåste imidlertid ned etter skoletid fredag den 31. oktober 2005.)

På slutten av 1970-årene ble det reist enda et nytt skolebygg (kalt Mellombygget). I dag er begge byggene i bruk som undervisningslokaler. 
I 2008 åpnet den hittil nyeste delen av skolen (kalt Nybygget). Denne delen av skolen ble tatt i full bruk fra høsten 2008.
Skolen har deretter rehabilitert de eldre byggmassene, mellombygget og gamleskolen.

## Kjente personer ved Hop skole
*Nils Peder Åland – Skolestyrer som kom til skolen i 1917 og avsluttet som skolestyrer og lærer i 1959.

## Referanser


## Eksterne lenker
* Hop skole sine hjemmesider
Storselsøy

**Storselsøy** er benevnelsen på den nordlige halvdelen (tilhørende Rødøy kommune) av Hestmannøy i Nordland. Lokalbefolkningen bruker som oftest kortversjonen **Selsøy**.

Den sørlige halvdelen (tilhørende Lurøy kommune) av Hestmannøy kalles Hestmona.
Rho

**Rho** (Ρ, ρ) er en bokstav i det greske alfabetet.

## I fysikken
I fysikken brukes **rho** om:
* Tettheter (massetetthet, ladningstetthet).
* Et materiales resistivitet.
* Rho-mesoner (ρ+, ρ−, ρ0).
Pokémon Crystal

***Pokémon Crystal*** er et rollespill til Game Boy Color. Spillet er en oppfølger til ''Pokémon Gold'' og ''Silver''. Spillet omhandler Suicune, en legendarisk water-type pokemon. I starten av spillet kan spilleren velge Chikorita (grass-type), Cyndaquil (fire-type) eller Totodile (water-type) som starterpokémon.

Alle 151 pokémon fra første generasjons *Pokémon*-spill er fortsatt tilgjengelige, i tillegg til de 100 nye i generasjon II.

## Eksterne lenker
* Serebii.net
* Pokémons hjemmeside i Norge
* Internasjonal Pokémon hjemmeside
* Pokémon Japan
Sukrose

**Sukrose**, også kalt **rørsukker** eller **sakkarose**, er en sukkertype som utvinnes fra sukkerrør og sukkerbete. Det er dette sukkeret som brukes som søtningsstoff og konserveringsmiddel i matlaging. I dagligtale kalles sukrose «vanlig sukker» eller rett og slett «sukker», men i organisk kjemi brukes ordet *sukker* også om flere andre søte og spiselige karbohydrater. Råsukkeret raffineres til handelsvarer som farin, raffinade (sukkerbiter), kandissukker, brunt sukker, sirup og melis. Avfallsproduktet melasse inneholder omtrent 50&nbsp;% sukrose.

Rørsukker er et disakkarid av monosakkaridene druesukker (glukose) og fruktsukker (fruktose) og har den kjemiske formelen C12H22O11. Molekylet reagerer spontant med vann:

Hydrolysereaksjon har imidlertid så høy aktiveringsenergi at det kan gå år før en nevneverdig mengde brytes ned. For å få reaksjonen til å gå raskere kan en katalysator tilsettes, for eksempel enzymet sukrase, eller syrer som sitronsyre eller eddik.

## Eksterne lenker
*
Fastminne

**Fastminne** eller **flashminne** (engelsk: *flash memory*) er betegnelsen på de transistorbaserte formene for minne som i dag brukes i mobiltelefoner, digitalkameraer og annen forbrukerelektronikk. Det er disse som lagrer f.eks. bildene i kameraet eller mobiltelefonen. Flashminne brukes dessuten i minnepinner (USB-minne), men også en del mp3-spillere har fastminne. Fastminner fins i mange størrelser, de er billige å produsere, og de har den egenskapen at de kan lagre data selv etter at strømtilførselen er slått av.

Fastminner kan på grunn av sin konstruksjon skrives til kun et begrenset antall ganger, og har dermed begrenset levetid. 

Teknologien bak fastminne ble utviklet av forskere ved Intel Corporation i 1988. Intel er fortsatt en av de store produsentene av fastminne, ved siden av AMD-Fujitsu, Toshiba og ST. 

Fastminne har i dag stort sett erstattet den tidligere EPROM-teknologien. Denne hadde den begrensningen at data måtte slettes med UV-bestråling. En mulig framtidig konkurrent til fastminne er ferrominne.

De to vanligste variantene av fastminne er NOR og NAND.

## NOR-minnet
NOR-minnet kjennetegnes ved at det går raskt å lese data fra minnet (10&ndash;100 nanosekund), mens det tar lang tid å skrive data inn (1&ndash;10 millisekund). 

## NAND-minnet
NAND-minnet er utvikla av Toshiba. Det er langsomt både ved avlesning (10&ndash;15 µs) og skriving (1&ndash;10 ms), men en stor mengde data kan mellomlagres i en buffer, hvorfra lesing går raskt. NAND-minnet er ikke pålitelig, slik at data normalt må feilrettes etter avlesning.

Fordelen med NAND-minnet er at det tar mindre plass og er billigere å produsere enn NOR-minnet. De fleste digitalkameraer og mobiltelefoner i dag har minne som er basert på NAND-teknologi.
Fruktsukker

**Fruktsukker** (fruktose) er en av de enkle sukkerartene og finnes i mange matslag, slik som frukt, grønnsaker og honning. Den er også en av de tre viktigste blodsukkerene, sammen med glukose og galaktose. Fruktsukker har den kjemiske formelen C6H12O6.

Et annet navn på fruktsukker er *fruktose* (uttales: fruktose).

## Fruktose i mat
Frukt, grønnsaker og honning er naturlige kilder til fruktose. I tillegg består vanlig bordsukker (rørsukker/sukrose) av 50 % fruktose.

## Isomeri
Fruktsukker er søtere enn glukose på grunn av sin byggeformel.


Fil:Alpha-D-Fructofuranose.svg|alfa-D-fruktose 
Fil:Beta-D-Fructofuranose.svg|beta-D-fruktose
Fil:Alpha-L-Fructose-structure-correct.png|alfa-L-fruktose
Fil:Beta-L-Fructose-structure.png|beta-L-fruktose
Pokémon FireRed og LeafGreen

***Pokémon FireRed*** og ***LeafGreen*** er Game Boy Advance-gjenskapningene av de første *[[Pokémon]]*-spillene til Game Boy, *[[Pokémon Red og Blue|Pokémon Red]]* og *[[Pokémon Red og Blue|Blue]]*.

Disse utgavene vil også komme til Nintendo Switch og Nintendo Switch 2 27. februar 2026.

## Handling
Handlingen foregår i Kanto-regionen og man kan fange alle pokémon fra første generasjon og noen fra andre og tredje generasjon. Etter syvende gym kommer Bill og tar deg med til Sevii Islands, altså One, Two og Three Island. Etter å ha rundet hele Pokémon-ligaen kommer man til Four, Five, Six og Seven Island. Man kan også skaffe seg Mystic Ticket og Aurora Ticket for å komme seg til Navel Rock og Birth Island. På Navel Rock finner man Ho-Oh og Lugia. På Birth Island, finner Deoxys etter man å ha løst en kode fra et Nintendo Event. Hvis man bruker en emulator, kan man bruke GameShark-koder for å få tak i Mystic og Aurora Ticket. Man får i oppdrag å finne rubinen og safiren, som hver ligger på en av øyene. Når man har gjort det, kan man bytte mellom spillene *[[Pokémon Ruby og Sapphire|Pokémon Ruby]]* og *[[Pokémon Ruby og Sapphire|Sapphire]]*. Etter å ha slått Pokémon-ligaen vil man komme til Battle Tower.
## Referanser


## Eksterne lenker
*  på Bulbapedia
Hop skole

**Hop skole** kan sikte til:

*Hop skole &ndash; en barneskole på Askøy utenfor Bergen.
*Hop oppveksttun &ndash; en ungdomsskole på Nesttun i Bergen.
*Hop videregående skole En kristen privatskole i regi av Blå Kors på Askøy utenfor Bergen.

## Se også
*Hope skole
Plone

**Plone** er et innholdsstyringssystem (CMS &ndash; Content Management System) med åpen kildekode. Det bygger på Zope Application server og CMF og er skrevet i programmeringsspråket Python. Det er enkelt å installere og kan brukes som det er, men det blir også brukt som utviklingsplattform for mer avansert bruk. Det finnes en rekke produkter eller moduler som kan installeres i Plone og som gir utvidet funksjonalitet.

## Lisens
Plone har åpen kildekode og er lisensiert under GNU General Public License

## Eksterne lenker
* 
* The plone collective er en samling tilleggsprodukter for Plone / Zope CMF
* Planet Plone er en samling blogger som omhandler Plone
* Plone demo
Peter Möller

**Peter Möller** (født 26. april 1793 på Røros, død 27. november 1869) var en norsk apoteker. Han er særlig kjent for å ha funnet opp en ny metode for utvinning av tran. *Möllers tran* er fortsatt i markedet. 

I 1829 kjøpte han sammen med to andre interessenter Lilleborg Klædesfabrik ved Akerselva, som i 1833 la om driften til oljemølle og «Sæbesyderi». Som eneeier fra 1850 begynte han også med oppdrett av igler til medisinsk bruk og et spinneri for bomullstråd. Men på grunn av dårlig lønnsomhet solgte han Lilleborg i 1863 og gikk over til å produsere tran av torskelever. 

Metoden, som kort fortalt bestod i å behandle torskelever med vanndamp, ble tatt i bruk på en rekke fabrikker, og ved Möllers død var det 70 trandamperier spredd på mange steder i landet. «For å ha fremmet en viktig næringsveg» ble han ridder av St. Olavs Orden i 1868.

Han er gravlagt på Vår Frelsers gravlund i Oslo.

## Referanser


## Eksterne lenker
*
Baku (mytologi)

**Baku** (*drømmespisere*) er ånder i kinesisk og japansk mytologi. Baku hjelper mennesker ved å spise marerittene deres, eller åndene som forårsaker dem. I Japan henger man ofte opp bilder av denne ånden på soveromsveggene, eller de skriver det kinesiske tegnet for baku (獏) på putetrekket.
Andreas Tofte

**Andreas Tofte** (født 28. mars 1795 i Hurum, død 27. september 1852) var en norsk forretningsmann. Han ble valgt til Christianias første ordfører i 1837.

Tofte gav Christiania by barnehjemmet Toftes gave, som lå omtrent der Munkedamsveien 35 ligger nå. Siden ble institusjonen flyttet til Helgøya i Mjøsa, som da var det eneste barnehjem i landet. Institusjonen eksisterer fortsatt, som et hjem for psykisk utviklingshemmede.

Hans datter var gift med forretningsmannen Thorvald Meyer.

Tofte er gravlagt på Vår Frelsers gravlund. Innskriften på gravstenen forteller at han ble født i 1796, men dette ser ut til å være feil, og 1794 kan være en datering.

Toftes gate i Oslo har fått navn etter Andreas Tofte.

## Referanser


## Eksterne lenker
*«Andreas Tofte» i Norsk biografisk leksikon
Jacob Tostrup

**Jacob Ulrich Holfeldt Tostrup** (født 1806 i Hjelmeland, død 1890) var norsk gullsmed i Christiania (Oslo) med tittelen *kongelig hoff- og [[Orden (utmerkelse)|ordensjuvelér]]* fra 1888.

## Bakgrunn og familie
Han var sønn til kaptein Nicolay Tostrup (død 1858), gift med Thale M. R. Holfeldt (død 1860) fra Snekkestad gård ved Holmestrand. Jacob Tostrup var bror av Hans Tostrup og Christopher Henrik Holfeldt Tostrup, og farbror til Agnes Tostrup, mor til Christopher Tostrup Paus.

Jacob Tostrup var gift med Nicoline J. T. Hjorthøy (død 1890) og de hadde fem barn, blant annet etterfølgeren i firmaet, Oluf Tostrup. Andre etterkommere omfatter hans dattersønn Jacob Tostrup Prytz (1886–1962) og hans barn, gullsmedene Torolf Prytz jr. og Grete Prytz Kittelsen.

## Lærling og svenn
Jacobs foreldre var ikke spesielt velstående, og bare den eldste av ungeflokken på åtte fikk universitetsutdannelse. Jacob Tostrup var nummer fire av barna, og gikk i lære hos gullsmeder. Han utdannet seg i Bergen, St. Petersburg og København, sist i Bergen, der han tok svennebrev i 1828. Etter læretiden arbeidet han i St. Petersburg, hvor han blant annet hjalp til med bestillingsverk fra det russiske hoffet.

## Mesterbrev og egen bedrift
Etter hjemkomsten til Christiania i 1832 avla Jacob mesterprøven og åpnet eget verksted. Han ble raskt en av landets ledende gullsmeder, spesielt innen filigransarbeid. Han fikk flere bestillinger fra kongen, blant annet på hele femti snusdåser med kongens bilde, og fikk tittelen hoffjuveler. Han grunnla i 1832 i Oslo en gullsmedforretning med navnet J.Tostrup. Da St. Olavs Orden ble opprettet i 1848, ble de emaljerte ordenstegn utført hos J. Tostrup, og firmaet ble overlatt den fulle produksjon av St. Olavs Orden ca. 1883. Forretningen gikk i arv i generasjoner, men ble 1985 solgt ut av familien og er senere opphørt. I 1882 feiret Jacob Tostrup femtiårsjubileum som gullsmed, og i 1885 flyttet han forretningen til Karl Johans gate 25 som ble kalt Tostrupgården.

Da Oluf Tostrup døde i 1882, overtok hans far Jacob igjen ledelsen av firmaet; Jacob Tostrup var da 78 år gammel. I 1884 tok Jacob Tostrup opp sin sønnedatters ektemann, arkitekt og gullsmed Torolf Prytz, som kompanjong. 

Tostrup drev også handel med gammelt sølv, som han solgte blant annet til private samlere og engelske turister. På grunn av dette regnes han gjerne som Christianias første antikvitetshandler. 

## Verv og hedersbevisninger
Tostrup hadde flere tillitsverv i gullsmedlauget og håndverkerforeninger. Han fikk Kongens fortjenstmedalje i gull og ble ridder av St. Olavs orden.

## Referanser


## Litteratur
* S.H. Finne-Grønn: *Familien Tostrup fra Lister*. Christiania, 1897
* Thor Kielland: *Om gullsmedkunst i hundre år. J. Tostrup 1832-1932*, Oslo 1932
Enkle sukkerarter

**Enkle sukkerarter**, eller **monosakkarider** (sukkerenheter) som de ofte kalles, er karbohydrater som består av enkle molekyler med 3-7 karbonatomer (som oftest 5 eller 6). Det er vanligvis fargeløst, vannløselig og består av krystallisk tørrstoff. Monosakkarider inngår som byggesteiner i sammensatte sukkerarter og er den enkleste formen for karbohydrat.

Monosakkarider med 7 karbonatomer benevnes gjerne som heptoser (eksempelvis sedoheptulose). Monosakkarider med 6 karbonatomer benevnes gjerne som heksoser (eksempelvis glukose (druesukker), fruktose (fruktsukker) og galaktose, som alle er rike på energi). Monosakkarider som har 5 karbonatomer benevnes som pentoser (eksempelvis ribose og deoksyribose som inngår i dannelsen av nukleinsyrene RNA (ribonukleinsyre) og DNA (deoksyribonukleinsyre)). Monosakkarider med 4 karbonatomer benevnes som tetroser (eksempelvis D-erytrose-4-fosfat). Monosakkarider med 3 karbonatomer, det enkleste karbohydratet, benevnes som trioser (eksempelvis glyceraldehyd).

glukose + fruktose → sukrose (rørsukker)

glukose + glukose → maltose

glukose + galaktose → laktose
Disakkarid

**Disakkarider** er satt sammen av *to* molekyler av enkle sukkerarter. Forstavelsen *di*,  kommer av det greske ordet *δι* (di) som betyr *to ganger*.

## Noen disakkarider
* sukrose (rørsukker), det kanskje mest kjente disakkaridet, sammensatt av ett druesukkermolekyl og ett fruktsukkermolekyl.
* laktose (melkesukker), sammensatt  av ett druesukkermolekyl og ett galaktosemolekyl.
* maltose (maltsukker), sammensatt av to druesukkermolekyler.

Det meste av sukkeret som omsettes i Europa kommer fra rotveksten sukkerbete.
Prokla

***Prokla*** (forkortelse for *Produktion und Klassenkampf* – overs. *Produksjon og Klassekamp*) er et tysk tidsskrift som har eksistert siden 1971. Tidsskriftet oppsto da kretser rundt Sozialistische Einheitspartei Westberlins og Deutsche Kommunistische Partei tilegnet seg kontrollen over det tidligere uavhengige venstresidetidsskriftet *Sozialistische Politik*. Undertittelen på tidsskriftet var *Zeitschrift für politische Ökonomie und sozialistische Politik* (Tidsskrift for politisk økonomi og sosialistisk politikk), men siden 1992 har den vært *Zeitschrift für kritische Sozialwissenschaft* (Tidsskrift for kritisk samfunnsvitenskap). Bakgrunnen for skiftet var at Berlinmurens fall og «den reelt eksisterende sosialismens» erfaringer hadde bidratt til å svekke den sosialistiske politikkens appell.

Prokla har gjennom hele sin eksistens vært partipolitisk uavhengig, men har hele tiden vært klart plantet i den marxistiske tradisjonen. Samtidig tok det tidlig opp i seg både økologiske og feministiske aspekter.

Ansvarlig utgiver av Prokla er foreningen *Vereinigung zur Förderung der Kritik der politischen Ökonomie* hvis eneste oppgave er å bidra til og styrke tidsskriftet. Det kommer ut fire ganger i året på forlaget Westfälisches Dampfboot. Ansvarlig redaktør er Michael Heinrich, og Dorothee Bohle og Elmar Altvater har vært blant tidsskriftets redaksjonsmedlemmer.

## Eksterne lenker
* Proklas hjemmeside
Westfälisches Dampfboot

**Westfälisches Dampfboot** er et tysk forlag som først og fremst gir ut venstreorientert faglitteratur, med særlig vekt på marxisme, feminisme, økologi og den tredje verden. Forlaget gir også ut tidsskriftene Prokla,  Peripherie og Jahrbuch Lateinamerika.

## Referanser


## Eksterne lenker
*
Kappa (mytologi)

:*Leter du etter klesmerket Kappa, se [[Kappa (klesmerke)]]*
:*Leter du etter den greske bokstaven Kappa, se [[Kappa (bokstav)]]*
**Kappa** (河童, noen ganger kalt *Gataro* 川太郎) lever ifølge japansk mytologi i små vann og elver, og har derfor svømmehud på hender og føtter. De er på størrelse med et menneskebarn, men kroppen minner mer om en apes eller en frosks. Bilder viser ofte at kappa har skjellet hud som varierer i farge fra gul til grønn eller blå.

Kappa kan være ondskapsfulle. Skøyerstrekene deres kan være uskyldige, som for eksempel å fise i offentlighet eller å se under kvinners kimono, men de er av og til også spille som å stjele avlinger, kidnapping av barn eller voldtekt av kvinner. Små barn er et av kappas favorittmåltider, selv om de også spiser voksne. De suger ut innvollene eller blodet gjennom anus. Selv i dag setter noen japanske byer opp skilt ved vannkilder som advarer mot denne skapningen. Kappa sies å være redd for ild, så noen landsbyer arrangerer festivaler med fyrverkeri hvert år for å skremme dem bort.

## Kappa i moderne tid
Kappa er populære figurer innen japansk animasjon, barneleker og litteratur. De blir i dag oftere avbildet som søte og tegnefilmaktige, enn som monstre.

Kappa har dukket opp i flere litterære sammenhenger. En av de mest kjente er Akutagawa Ryunosukes novelle *"Kappa"* (カッパの三平). Kappa var også inspirasjonskilden til skapningen i filmen Ringu. En serie av korte animasjoner som ble vist på japansk TV, 河童の飼い方 (*Hvordan oppdra en kappa*) viser de humoristiske prøvelsene en ung mann må gjennomgå mens han prøver å oppdra en kappa som kjæledyr. 

Kappa opptrer i en rekke videospill. I Final FantasyVI omformer en av karakterene seg til en slik skapning.  Kong Bowser Koopa og hans Koopalings fra Super Mario Bros. er basert på kappa, og i Super Mario World er det et fjell med en vannfylt topp kalt *"Kappa Mountain"*.  Idéen til to av Pokémons små monstre, Lombre og Golduck, kommer også fra det mytologiske vesnet (*kappa* er faktisk Golducks japanske navn). Kappa er også med i InuYasha, Harvest Moon, Animal Crossing, Touhou Project, Pocky & Rocky og We Love Katamari.
Polysakkarid

**Polysakkarider** er en sukkerpolymer som består av langkjedete molekyler, satt sammen av mange monosakkarider. Polysakkarider kalles også langsomme karbohydrater, fordi de ikke tas så hurtig opp i kroppen.

Polysakkarider bygges opp av flere titalls forskjellige sukkerenheter (monosakkarider), som hver består av 3-7 karbonatomer. Disse kan settes sammen (med oksygenatomer) på utrolig mange måter og danne lange kjeder, fra de korteste disakkaridene (som består av kun to monosakkarider) til de virkelig komplekse polysakkaridene, som kan bestå av opp mot en million sukkerenheter.

Polysakkarider kan dannes i et nesten uendelig antall varianter. De fire forskjellige nukleotidene, som er byggesteinene i DNA, kan bare gi opphav til 24 forskjellige tetranukleotider. Til sammenlikning kan fire forskjellige monosakkarider settes sammen til hele 35 560 forskjellige tetrasakkarider. Monosakkaridene har altså langt flere innbyrdes bindingsmuligheter enn nukleotidenhetene.

De mest vanlige polysakkaridene er stivelse og glykogen (som er relativt fordøyelige), og pektin og cellulose (som ikke er fordøyelige for mennesker, men kan fordøyes av mange dyr). Mennesker regner derfor ikke cellulose som et næringsstoff, men kaller det kostfiber (fordi det tross alt er viktig for sunnheten i tarmkanalen). Polysakkarider fordøyes allikevel langsommere enn enkle og doble sukkerarter.
Kommunalt foreldreutvalg

**Kommunalt foreldreutvalg** (**KFU**) er utvalg som har sin basis i foreldrenes arbeidsutvalg ved skolene i Norge.

Kommunale foreldreutvalg finnes i ca. 200 av Norges kommuner. KFU er ikke lovpålagt og er initiert og valgt fra Foreldrerådets arbeidsutvalg (FAU) ved skolene. Normalt arbeider et kommunalt foreldreutvalg med felles skolesaker i kommunen og representerer på den måten foreldre og FAU i forhold til administrativ og politisk ledelse i kommunen.

Kommunale foreldreutvalg er normalt ikke en del av den kommunale styringstruktur i kommunene, men i noen kommuner har KFU møte og talerett overfor utvalg og komitéer i kommune-/bystyret.

KFU befinner seg funksjonelt mellom FAU ved grunnskolene og Foreldreutvalget for grunnskolen.

## Eksterne lenker
* Hjemmeside for foreldereutvalget for grunnskolen
Sammensatte sukkerarter

**Sammensatte sukkerarter** er sukkerarter satt sammen av enkle sukkerarter, vanligvis ved avspaltning av ett vannmolekyl for hvert av de enkle sukkermolekylene, som settes sammen med et annet.

Sammensatte sukkerarter deles gjerne inn i disakkarider («doble» sukkerarter) og polysakkarider («mangesammensatte» sukkerarter).
Twi

**Twi** er et  av mange språk i Ghana. Det er det nest mest utbredte språket i Ghana etter engelsk. Twi snakkes i og omkring byen Kumasi, og er ashanti-folkets dialekt av akanspråket. Twi brukes også som et synonym for ashanti-folket.

Twi tales (2015) av ca. 3,4 millioner fremfor alt i Ghana.

Innen *twi* skjelnes mellom dialektene ashanti-twi (eller asante-twi, ashanti, asante) med rundt  brukere og akuapem-twi (eller: akwapem, twi, akuapim, akwapi) med rundt  brukere.

Av de tidlige europeiske språkforskere som beskjeftiget seg med språket må fremheves misjonæren Johann Gottlieb Christaller (1827–1895).

**ISO 639-3** = twi

## Referanser


## Eksterne lenker
*
Elmar Altvater

**Elmar Altvater** (født 24. august 1938 i Kamen i Tyskland, død 1. mai 2018 i Berlin) var professor i statsvitenskap ved Freie Universität Berlin.

Som student studerte Altvater økonomi og sosiologi i München, og tok doktorgraden med avhandlingen «Miljøproblemer i Sovjetunionen». Han var aktiv i en sosialistisk forskergruppe ved *Otto Suhrs Institutt*, og sammen med folk som Klaus Busch, Wolfgang Schöller og Frank Seelow fikk han en posisjon som en av Vest-Tysklands viktigste marxistiske filosofer som kom til å øve kraftig påvirkning på 1968-generasjonens politiske og økonomiske teori.

I 1971 var han med på å starte tidsskriftet Prokla, der han fortsatt sitter i redaksjonen, og samme år ble han universitetsprofessor i politisk økonomi ved Otto Suhrs Institutt. Ved siden av spørsmål rundt utviklingsteori, gjeldskrisen og markedsregulering beskjeftiger han seg med følgene kapitalistisk økonomi har på miljøet.

Altvater er en anerkjent kritiker av den politiske økonomien og er forfatter av en rekke tekster om globalisering og kapitalismekritikk. Et standardverk er *Globaliseringens grenser* fra 1996, som han har skrevet sammen med sin partner Birgit Mahnkopf.

Altvater støttet tidligere Bündnis 90/Die Grünen, men etter at partiet i regjering støttet krigen mot Jugoslavia inntok han en kritisk distanse. Han var medlem av den offentlige undersøkelseskommisjonen *Verdensøkonomien – utfordringer og svar ([[1999]]&ndash;[[2002]])*. Han støtter i dag opp om Attac og Verdens sosiale forum.

## Viktigste bøker
* 1969: Die Weltwährungskrise. 
* 1969: Gesellschaftliche Produktion und ökonomische Rationalität – Externe Effekte und zentrale Planung im Wirtschaftssystem des Sozialismus.
* 1979: Vom Wirtschaftswunder zur Wirtschaftskrise, Berlin (West).(med Jürgen Hoffmann og Willi Semmler)  
* 1983: Alternative Wirtschaftspolitik jenseits des Keynesianismus – Wirtschaftspolitische Optionen der Gewerkschaften in Westeuropa. (med Kurt Hübner og Michael Stanger) ISBN 3-531-11620-7
* 1987: Sachzwang Weltmarkt. Verschuldungskrise, blockierte Industrialisierung, ökologische Gefährdung – der Fall Brasilien. 
* 1991: Die Zukunft des Marktes. Ein Essay über die Regulation von Geld und Natur nach dem Scheitern des "real existierenden Sozialismus".
* 1992: Der Preis des Wohlstands oder Umweltplünderung und neue Welt(un)ordnung. Münster
* 1994: Tschernobyl und Sonnenbrand oder: Vom Sinn physikalischer Kategorien in den Sozialwissenschaften. Replik auf die Kritik von Wolfgang Hein, in: Peripherie, Nr. 54, S. 101-112
* 1996: Grenzen der Globalisierung. Ökonomie, Ökologie und Politik in der Weltgesellschaft.(med Birgit Mahnkopf) ISBN 3-929586-75-4
* 2002: Globalisierung der Unsicherheit – Arbeit im Schatten, schmutziges Geld und informelle Politik. (med Birgit Mahnkopf) ISBN 3-89691-513-4
* 2005: Das Ende des Kapitalismus, wie wir ihn kennen. Eine radikale Kapitalismuskritik. Münster: Westfälisches Dampfboot.

## Referanser


## Eksterne lenker
* Altvaters hjemmeside
* Om Altvater (tysk)
Galterud skole

**Galterud skole** er en ungdomsskole og ligger i bydelen Austad/Fjell i Drammen kommune. Skolen tar inn elever fra Skoger skole og Fjell skole. 90 prosent av elevene har minoritetsbakgrunn. 20 prosent av skolens ansatte har annen etnisk bakgrunn. Skolen har 300 elever og 34 ansatte.

Galterud skole ligger i skogkanten øverst i Galterudåsen med utsikt over Drammen by. Galterud skole tok i mot sine første elever i august 1978. Skolen ble ombygget innvendig høsten 1999. Skolen har tre klasseromsfløyer (8., 9. og 10. trinn) som hver inneholder 5 klasserom. Skolen har nye uteområder og en ny flerbrukshall høsten 2013.

Skolens ledelse består av rektor og tre avdelingsledere som har trinnansvar for hvert sitt trinn. Skolen har karriereveileder, sosialrådgiver og minoritetsrådgiver. 
Skolen har samarbeidsutvalg (SU), foreldreråd med arbeidsutvalg (FAU) og elevråd. Skolen samarbeider med helsesøster, PPT, barnevernet, politiet, Fjell nærmiljøkontor og frivillige organisasjoner/idrettslag. 
 
Skolen har et fokus på grunleggende ferdigheter og tilbyr ulike kurs ut fra elevenes nivå. Avgangselevenes grunnskolepoeng og nasjonale prøver viser at Galterud skole er den skolen i Drammen som gir elevene det største faglige løftet fra 8. tinnet til 10. trinnet ((trenger refarnse)). Skolens visjon «MOT til å leve drømmer» gir retning for arbeidet.

Skolens mål er å møte elevene der de er og gi ungdommene faglige vekst og livsferdigheter slik at de kan møte videre utdanning og arbeidsliv med gode forutsetninger. Skolen deltar i et pilotprosjekt med mentorordning i samarbeid med næringslivet. Det betyr at elever kobles opp mot mentorer med ulik utdanning og yrkesbakgrunn for å gi elever inspirasjon og motivasjon til videre skolegang.

Skolen er en MOT- skole og MOT’s verdier og målsettinger om et varmere og tryggere skolemiljø er sentrale i skolehverdagen.

Elevundersøkelsen viser at læringsmiljøet oppleves som godt og at skolen har nådd målet om nulltoleranse i forhold til mobbing.

Skolen tilbyr leksehjelp etter undervisning for alle elever og har en rekke tilbud om aktiviter etter skoletid som basket, keramikk- kurs, parkour og bandøving. Aktivitetene drives av skolens lærere.

Galterudhallen er en flerbrukshall som stor ferdig høsten 2013. Hallen brukes til utleie på kveldstid og er spesielt egnet for basketball.

## Rektorer
* 2022-: Simon Jara (fra Stasjonsfjellet skole)
* -2022: Jan Dag Michalsen

## Referanser


## Eksterne lenker
* Galterud skole sin hjemmeside – oppdatert høsten 2013
* Drammen kommune sin beskrivelse av Galterud skole
* Kart fra Drammen kommunes portal

## Se også
* Drammen
* Strømsø
* Galterud (Bydel)
Dorothee Bohle

**Dorothee Bohle** (født 1964) er en tysk statsviter. 

## Akademisk karriere
Fra 2016 til 31. august 2021 er hun professor i statsvitenskap ved European University Institute (EUI) i Firenze, Italia.

I 1992 fullførte hun studiene i statsvitenskap ved Freie Universität Berlin. Fra 1995 til 2001 var hun forsker ved European Univeristy Institute i Berlin. I 2001 tok hun doktorgraden i statsvitenskap ved Freie Universität Berlin. Hun var deretter professor i statsvitenskap ved Det sentraleuropeiske universitetet i Budapest.

## Forfatterskap
Hun har skrevet boka *Europas Neue Peripherie*, en ny-gramsciansk kritikk av den politiske utviklingen i Polen etter 1989. Hun er ellers mest kjent for sine artikler der hun fra samme utgangspunkt kritiserer betingelsene for EUs utvidelse østover og måten den har foregått på.

Bohle har flere ganger vært gjesteredaktør for det tyske tidsskriftet Prokla, og publisert fagartikler i tidsskriftet.

## Referanser
Deutsche Kommunistische Partei

:*DKP brukes også som forkortelse for [[Den kongelige politieskorte]]*

**Deutsche Kommunistische Partei** (Det tyske kommunistiske parti, forkortet *DKP*) ble grunnlagt i Vest-Tyskland i 1968, og ble dannet av tidligere medlemmer av Kommunistische Partei Deutschlands (Tysklands kommunistiske parti), som hadde blitt forbudt av føderal høyesterett i 1956. Det oppstod i stor grad med utgangspunkt i den utenomparlamentariske opposisjonen. Partiet har aldri oppnådd mer enn 0,3% ved noe valg. Etter Tysklands gjenforening forlot mange partiet og sluttet seg til Partei des Demokratischen Sozialismus (PDS).

Partiet er ikke en juridisk etterfølger etter Kommunistische Partei Deutschlands. Det blir likevel observert av Bundesamt für Verfassungsschutz og tilordnet det venstreekstreme spektrum.

Utfyllende artikkel:Kommunistische Partei Deutschlands (Begrepsavklaring)

Ved valget i 2005 støttet DKP PDS' etterfølger Die Linkspartei. Etter at Die Linkspartei skiftet navn til Die Linke, samarbeidet dette partiet med Deutsche Kommunistische Partei ved noen valg til delstatsparlamenter. En av partiets politikere, Christel Wegner, som i 2008 ble innvalgt i et delstatsparlament på listen til Die Linke, vekket oppsikt med sitt krav om voldelig revolusjon og gjenopprettelse av Stasi.
Partiet gir økonomisk støtte til Gesellschaft zur Rechtlichen und Humanitären Unterstützung.

## Referanser


## Eksterne lenker
* 
*
Mountain Dew

**Mountain Dew** (går under navnet **Mtn Dew** i USA) er en kullsyreholdig brus eid av PepsiCo, i Norge blir den produsert av Ringnes. Den ble lansert i Norge 1. februar 2005, ble tatt av markedet tidlig vinter 2007, men er siden tilbake i norske butikker. Drikken fantes i USA allerede tidlige i 1940-årene, men da som blandevann for whisky.

PepsiCo kjøpte Mountain Dew i 1964 og har solgt den som en vanlig brus med stor suksess. Den er et av de mest solgte brusproduktene i USA. I 1994 ble en lettbrus-variant, Diet Mountain Dew, lansert i USA. 

Mountain Dew har smak av sitrus, men smaker ikke som sitron. Den kan sammenlignes med 7 Up og Sprite, men ligger nok nærmere Urge. Mountain Dew inneholder konsentrat av appelsinsaft, og har en lys grønn-gul farge.

Mountain Dew selges også som en egen smak blant slush, Slurpee og Braincoolers. Sortimentet er utviklet med en rekke nye smaker. Det er også lansert egne energivarianter med navn som *Mountain Dew Energy* og *Adrenaline Mountain Dew*.

Diet Mountain Dew ser ut og smaker som vanlig Mountain Dew, men den inneholder verken sukker eller energi. Den ble lansert i 1994 i USA. Den kan kjøpes i Norge.

«Diet Mountain Dew» er også tittelen på en sang av den amerikanske sangeren og låtskriveren Lana Del Rey.

## Referanser


## Eksterne lenker
*
Børresen skole

**Børresen skole** er en ungdomsskole som ligger på Bragernes i Drammen. Rent geografisk ligger skolen rett under Spiraltoppen. Skolen er oppkalt etter skipsreder Erik Andreas Børresen. Med midler fra en stiftelse oppkalt etter ham ble i 1902 byggingen av et barnehjem påbegynt der skolen i dag ligger. Skolen har per 2024 ca 350 elever.

## Historie
Skolen som opprinnelig var et barnehjem ble gitt gitt til byen av kjøpmann, trelasthandler og skipsreder Erik Andreas Børresen (1785-1860). Børresen ble enkemann i 1855 og fikk aldri barn og ønsket derfor at hans formue skulle komme byen til gode. Etter hans død ble Erik Børresens stiftelsen oprettet den 2. juli 1866. Like etter opprettelsen intraff den store bybrannen på Bragernes 12. til 13. juli 1866 og eiendommene han hadde etterlatt gikk med. Forsikringsummen ble plassert i et byggefond som deretter ble grunnlaget for skolebygningene. Bygningene ble tegnet av arkitekten Morten Wagle. Barnehjemmet ble åpnet i 1903 og besto av hovedbygningen på to etasjer og to sidebygninger som skylle huse barna. I 1951 overtok Drammen kommune driftsansvaret. Etter lovendring i 1953 ble driften avvikelt og kommunen begynnte å leie lokalene for skoledrift. I 1959 ble bygningene ominnredet for skoledrift. I 1964, etter oppføringen av to nye bygninger fikk skolen navnet Børresen skole. 2018-19 ble to av bygningene rehablitert.

## Referanser


## Eksterne lenker
*
Gulskogen skole

**Gulskogen skole** er en barne- og ungdomsskole på Gulskogen i Drammen som ble åpnet 1. august 2001.

Et av formålene med å bygge skolen var at den overbefolkede Danvik skole måtte avlastes.

Skolebygningens fargevalg både utvendig og innvendig har gitt de ulike deler av skolen sin egen identitet. Sammen virker fargene harmonisk eller litt utfordrende, alt etter hvor man står og betrakter bygningene.

Skolen er tegnet av Kristin Jarmund Arkitekter AS og bygget av entreprenør Strøm Gundersen AS.

## Referanser